### Beslutningstema

Der træffes beslutning om fordeling af midler fra Udviklingspuljen til kommunens folkeskoler samt Ungdomsskolen.

### Historik

I novembermødet traf Børn- og Skoleudvalget beslutning om fordelingskriterierne for Udviklingspuljen 2024 med henblik på anvendelse i årene 2024 og 2025.

Det fremgår af det vedtagne budget for 2024-2027, at der i 2024 er afsat 8,3 mio. kr. og i 2025 3,5 mio. kr.

### Sagsfremstilling

Følgende overordnede indsatsområder ligger til grund for fordeling af midler fra Udviklingspuljen:

* Understøttelse af praksisorienteret skole
* Understøttelse af inkluderende læringsmiljøer

Folkeskolerne samt Ungdomsskolen har indsendt følgende ønsker til anlæg:

Distrikt Tønder

Ønsker at renovere faglokaler samt at gøre eksisterende klasselokaler mere fleksible. Man ønsker at ombygge med henblik på [adresse]. Ligeledes ønsker man at (re)etablere moderne udeområder. Der er ønske om automatiske døre i [adresse].

Distrikt Løgumkloster

Ønsker ombygning af eksisterende AV-rum, opgradering af madkundskabslokale, etablering af moderne udeområder samt renovering af eksisterende faglokaler. Ligeledes ønsker man at etablere holddelingslokaler.

Distrikt Toftlund

Ingen ønsker

Distrikt Skærbæk

Skolen har indsendt tre forskellige bud på etablering at rum til [adresse].

Ungdomsskolen

Ønsker at etablere moderne, udendørs læringsrum samt at renovere eksisterende baderum.

### Økonomi

Der er i 2024 afsatte anlægsmidler svarende til 8,370 mio. kr.

Der ønskes anvendt i alt 8,088 mio. kr. til projekterne.:

* Grundskolen i Tønder tildeles 3,900 mio. kr. til renovering af faglokaler,
* Overbygningsskolen i Tønder tildeles 2,475 mio. kr. til etablering af lokaler til mellemformer, etablering af [adresse], fleksible lokaler til bl.a. holddeling samt multibane i skolegården,
* Bredebro Filialskole tildeles 459.000 kr. til opgradering af madkundskabslokaler,
* Distriktsskolen i Skærbæk tildeles 354.000 kr. til etablering af Makerspaceområde,
* Filial Digeskolen tildeles 900.000 kr. til etablering af udeområder.

Der er i 2025 afsatte anlægsmidler svarende til 3,500 mio. kr.

Sammen med restmidler fra 2024 (Helge Klausen kr.) forventes der anvendt 3,665 mio. kr. til projekterne.: (afventer vedtagelse af budgettet for 2025)

* Distriktsskolen i [adresse] tildeles 2,765 mio. kr. til renovering af naturfagslokaler og reetablering af lokale i tilknytning hertil
* Distriktsskolen i Løgumkloster tildeles 900.000 kr. til etablering af udeområder

### Fagchefen for Skole og Dagtilbud indstiller,

|  |  |
| --- | --- |
| at | Grundskolen i Tønder tildeles 3,900 mio. kr. til renovering af faglokaler, |
| at | Overbygningsskolen i Tønder tildeles 2,475 mio. kr. til etablering af lokaler til mellemformer, etablering af [adresse], fleksible lokaler til bl.a. holddeling samt multibane i skolegården, |
| at | Bredebro Filialskole tildeles 459.000 kr. til opgradering af madkundskabslokaler, |
| at | Distriktsskolen i Skærbæk tildeles 354.000 kr. til etablering af Makerspaceområde, |
| at | Filial Digeskolen tildeles 900.000 kr. til etablering af udeområder. |
| at | der gives en anlægsbevillling på 8,088 mio. kr. til de prioriterede projekter, som finansieres af anlæg 865 renoveringspulje skoler og ungdomsskolen i 2024 |
| at | det i budget 2024 afsatte rådighedsbeløb på 8,088 mio. kr. til projekterne frigives, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Børn- og Skoleudvalget, 9. januar 2024, pkt. 5:

Indstillingen anbefales med den ændring, at der i 2024 tildeles 800.000 kr. til ungdomsskolen til toilet- og badefaciliteter, og at Tønder Overbygningsskole tildeles 1.675.000 kr.

Beslutning fra Økonomiudvalget, 18. januar 2024, pkt. 5:

Indstillingen anbefales.

Bob Winther og Matthias Mortensen deltog ikke i mødet.

### Beslutning

Indstillingen godkendt.